حضرت سعد بن ابی وقاص ؓ کا قصر چونکہ وسط بازار میں تھا ، اس لیے شوروشغب کے ساتھ باہم گفتگو کرنابھی دشوار تھا ، انھوں نے اس سے بچنے کے لیے قصر کے سامنے ایک ڈیوڑھی بنوائی اوراس میں پھاٹک لگوایا ، بارگاہِ خلافت میں اس ڈیوڑھی کی اطلاع پہنچی تو اس خیال سے کہ اہل حاجت کے لیے یہ سدِ راہ نہ ہوجائے ، حضرت محمد بن مسلمہ ؓ کو حکم ہوا کہ کوفہ جاکر اس میں آگ لگادیں ، چنانچہ اس حکم کی تعمیل ہوئی،اورحضرت سعدوقاص ؓ اطاعت شعاری کے ساتھ خاموشی سے دیکھا کیے ۔
Entity: کوفہ — Type: /location/city, /location